*A határozati javaslat elfogadásához*

***minősített***  *többség szükséges a Mötv. 88. § (2) bek. alapján,*

*az előterjesztés* ***nyilvános ülésen tárgyalható****!*

*226. számú előterjesztés*

Bátaszék Város Önkormányzata Képviselő-testületének 2017. október 26-án,

16,00 órakor megtartandó ülésére

*a Mikrotérségi Óvoda és Bölcsőde Intézmény-fenntartó Társulás és a* *Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának módosítása*

|  |
| --- |
| **Előterjesztő:** dr. Bozsolik Róbert polgármester**Készítette:** Takácsné Gehring Mária aljegyző Mórocz Zoltán pénzügyi irodavezető**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Szociális Bizottság: 2017. 10. 24.PG Bizottság: 2017. 10. 24.KOIS Bizottság: 2017. 10. 26. |

**Tisztelt Képviselő-testület!**

Az elmúlt évek során állandó problémát jelentett a város gesztorságában működő társulásokban részvevő települések számára a tárgyévet megelőző év pénzügyi elszámolásához kapcsolódó rövid határidő, melyet a társulási megállapodásokban szabályoztunk. A jelenleg érvényben lévő társulási megállapodás nem rendelkezik az év során felmerülő elfogadott költségvetési keretekből nem finanszírozható kötelezettség növekedések rendezésének eljárásáról, illetve ehhez kapcsolódóan az önkormányzatok teherviselésének szabályairól.

Ennek okán felülvizsgáltuk a Mikrotérségi Óvoda és Bölcsőde Intézmény-fenntartó Társulás és a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodását, és javasoljuk az előterjesztés melléklete szerinti módosítását a pénzügyi elszámolások határidejére, illetve az év végi maradvány felhasználására vonatkozóan.

Kérem a tisztelt képviselő-testületet az előterjesztés megtárgyalására.

**1. H a t á r o z a t i j a v a s l a t :**

**a Mikrotérségi Óvoda és Bölcsőde Intézmény-fenntartó Társulása társulási megállapodásának 3. számú módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 260/2015.(XI.26.) önkormányzati határozattal elfogadott Mikrotérségi Óvoda és Bölcsőde Intézmény-fenntartó Társulása társulási megállapodásának 3. számú módosítását a határozat melléklete szerinti tartalommal és *2018. január 1-jei hatállyal* jóváhagyja,
2. felhatalmazza a város polgármesterét a társulási megállapodás módosításának aláírására.

*Határidő:* 2017. december 15.

*Felelős:* Kondriczné dr. Varga Erzsébet jegyző

 (a határozat megküldéséért) és

Dr.Bozsolik Róbert polgármester

 (a társulási megállapodás aláírásáért)

*Határozatról értesül:* érintett települések polgármesterei

 MOB igazgatója

 Bátaszéki KÖH pénzügyi iroda

 irattár

**2. H a t á r o z a t i j a v a s l a t :**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 266/2015.(XI.26.) önkormányzati határozattal elfogadott Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 4. számú módosítását a határozat melléklete szerinti tartalommal és *2018. január 1-jei hatállyal* jóváhagyja,
2. felhatalmazza a város polgármesterét a társulási megállapodás módosításának aláírására.

*Határidő:* 2017. december 15.

*Felelős:* Kondriczné dr. Varga Erzsébet jegyző

 (a határozat megküldéséért) és

Dr.Bozsolik Róbert polgármester

 (a társulási megállapodás aláírásáért)

*Határozatról értesül:* érintett települések polgármesterei

 Gondozási Központ vezetője

 Bátaszéki KÖH pénzügyi iroda

 irattár